Að auki geta gestir fengið fatnað , sem Fataflokkun Rauða krossins útvegar ef á þarf að halda . Í Konukoti er unnið eftir skaðaminnkandi hugmyndafræði ( harm reduction ) . Flestir af gestum Konukots eiga við vímuefnavanda og / eða geðrænan vanda að stríða . Reykjavíkurdeild Rauða krossins setti Konukot á fót og opnaði formlega þann 10. desember 2004 . Forsaga athvarfsins er sú að gerðar höfðu verið þarfagreiningar og rannsóknir sem leiddu í ljós að fjöldi heimilislausra kvenna væri á vergangi í Reykjavík og ákvað stjórn Reykjavíkurdeildar Rauða krossins á fundi vorið 2004 eftir tveggja ára undirbúningstímabil og viðræður við marga aðra aðila um samstarf að opna athvarfið hið fyrsta . Sendu verkefnastjóra tölvupóst eða fylltu út formið hér til að gerast sjálfboðaliði og taktu fram í athugasemdum að þú hafir áhuga á að starfa í Konukoti . Föt , snyrtivörur og matur til styrktar KonukotiKonukot tekur á móti öllum fatnaði og snyrtivörum . Gámur er við hlið hússins sem hægt er að skila fötum í . Allur ágóði af sölunni á flóamarkaðinum rennur beint í starfsemi Konukots . Matargjafir er hægt að koma með á opnunartíma athvarfsins , alla daga frá kl 17:00 - 10:00 .